ANGMAGSSALIK DISTRIKT 657 
tionen næste Aar atter skulde drage bort, ivrigt udtalte Ønsket om at blive op- 
lærte i Kristendommen. De var tillige ved Ekspeditionen blevet delagtige i flere 
af Civilisationens Goder, som de nødig fremtidig vilde give Afkald paa. Da de 
nu erfarede, at Vejen til Vestkysten ikke var saa lang som tidligere antaget, siden 
Ekspeditionen havde kunnet rejse derop paa en Sommer, vilde de gerne rejse 
derover; men Ekspeditionens Medlemmer anmodede dem indtrængende om at 
blive deroppe. Man havde nemlig under Opholdet bragt i Erfaring, at Skibe hver 
Eftersommer uden Hindring af Is kunde komme ind til Kysten, og ansaa det 
derfor for højst sandsynligt, at der i Løbet af nogle Aar vilde blive oprettet en 
fast Station deroppe. 
Efter Overvintringen rejste man den paafølgende Sommer atter Syd paa 
og mødte ved Umånak paa 63° Bredde Gardes Afdeling af Ekspeditionen, der 
fuldt ud havde løst sin Opgave, og som bragte frisk Forsyning af Proviant. 
I Fællesskab tilbagelagdes Vejen til Vestkysten, fra hvilken Ekspeditionen samme 
Aar rejste til København. 
Det blev ved Hjemkomsten besluttet at oprette en Missionsstation i For- 
bindelse med et mindre Handelsanlæg ved Angmagssalik, men paa Grund af 
forskellige Forhold kom Foretagendet først til Udførelse 10 Aar efter Konebaads- 
Ekspeditionens Ankomst dertil. 
Imidlertid gik Dr. FRIDTJOF NANSEN i Juli 1888 ombord i Sælfangeren »Ja- 
son« ind til Østkysten ved Angmagssalik for at foretage sin berømte Skitur tværs 
over Indlandsisen. Det var hans Hensigt at lande ved den store Sermilik Fjord 
(Egede og Rothes Fjord). Det lykkedes ham imidlertid ikke; han forlod »Jason« 
i Baad 20 km udenfor Sermilik, for at trænge gennem Isen ind til Kysten, 
men blev, som bekendt, af Strømmen ført Syd paa med Isen og landede først 
langt sydligere. 
Den omtalte Ekspedition, som skulde undersøge Kysten fra 66° Bredde til 
Scoresby Sund, udsendtes 1891 med Sælfangeren »Hekla« under Ledelse af Pre- 
mierlojtnant RyDEr. Det lykkedes den imidlertid ikke at naa ind til denne Kyst- . 
strækning. Ekspeditionen overvintrede i Scoresby Sund, hvis store Fjordkom- 
pleks den opmaalte og undersøgte, og besøgte paa Hjemvejen fra 10. til 26. Sep- 
tember 1892 Tasiussak ved Angmagssalik, samme store Bugt, som Nordenskiöld 
var inde i 1883. Ryder foretog en Baadrejse Nord efter, men, naaede ikke ud over, 
hvad der allerede var kendt. 
Da den af Konebaads-Ekspeditionen bebudede Oprettelse af en Station ved 
Angmagssalik endnu ikke havde fundet Sted, var en Del af Beboerne blevet utaal- 
modige af at vente og var, da »Hekla«, kom, rejst Syd paa for at drage til Vest- 
kysten. Ryder bragte imidlertid Beboerne Underretning om,. at Stationen vilde 
blive oprettet to Aar senere, og opfordrede dem derfor til at blive deroppe og 
samle Bjørneskind sammen for at have noget at handle med, naar Stationen 
blev anlagt. 
Befolkningen var fra 1884 til 1892 aftaget fra 413 Individer til 294; men 
nogle af de bortrejste vendte dog senere tilbage. 
Dansk Grønland. II. 42 
